Όι λαομόν!: Αυγούστου 2013\n| Έγραψεν ο Invictus η ώρα 09:58\nΈνα μικρό αφιέρωμα στις ιστορίες που κρύβονται πίσω από κάποια τραγούδια...\nΕρωτικό - Ελευθερία Αρβανιτάκη\nΜουσική: Νίκς Ξυδάκης\nΤο ποίημα το οποίο ο Νίκος Ξυδάκης μελοποίησε, γράφτηκε στις 07/08/1928 από τον Ναπολέων Λαπαθιώτη.\nΤο ποίημα έχει ακροστιχίδα και σχηματίζει το όνομα «Κώστας Γκίκας» που ήταν η μεγάλη αγάπη του ποιητή. Το τραγούδησε με υπέροχο τρόπο η Ελευθερία Αρβανιτάκη.\nΚαημός αλήθεια να περνώ, του έρωτα πάλι το στενό\nΩσπου να πέσει η σκοτεινιά μια μέρα του θανάτου.\nΣτενό βαθύ και θλιβερό που θα θυμάμαι για καιρό\nΤι μου στοιχίζει στην καρδιά το ξαναπέρασμα του.\nΑς είν' ωστόσο, τι ωφελεί γυρεύω πάντα το φιλί\nΣτερνό φιλί, πρώτο φιλί και με λαχτάρα πόση.\nΓυρεύω πάντα το φιλί αχ, καρδιά μου, που μου το ‘τάξανε πολλοί\nΚι όμως δε μπόρεσε κανείς, ποτέ να μου το δώσει.\nΊσως μια μέρα όταν χαθώ γυρνώντας πάλι στο βυθό\nΚαι με τη νύχτα μυστικά γίνουμε πάλι ταίρι\nΑυτό το ανεύρετο φιλί που το λαχτάρησα πολύ\nΣαν μια παλιά της οφειλή να μου το ξαναφέρει.\nΠροσέχω δυστυχώς - Βασίλης Παπακωνσταντίνου\nΤο 2002 ο Βασίλης Παπακωνσταντίνου κυκλοφορεί το άλμπουμ του με τίτλο “Προσέχω δυστυχώς”. Στο νούμερο 3 του δίσκου, υπήρχε το ομώνυμο τραγούδι. Οι στίχοι και η μουσική του εν λόγω τραγουδιού ήταν του αξέχαστου Μάνου Ξυδούς.\nΤο κομμάτι είναι εμπνευσμένο από την κόρη του Ξυδούς, την δεκαεφτάχρονη -τότε- Νέλλη. Η Νέλλη, που βρισκόταν στο στούντιο, σε κάποια φάση βαρέθηκε και θέλησε να φύγει. Ο πατέρας της, της είπε να προσέχει κι αυτή του απάντησε ”προσέχω δυστυχώς…”\nΛίγη ώρα αργότερα, ο Μάνος είχε κάνει τη φράση της τραγούδι…\nΌχι μην πας στο σινεμά\nέχει ακατάλληλη ταινία\nποτέ στον δάσκαλο μην αντιμιλάς\nκι ας σου μαθαίνει λάθος ιστορία\nΈτσι μεγάλωσα μ’ αυτές τις συμβουλές\nκαι σένα δίπλα να μου λες δε σε αντέχω\nέδινα τόπο στην οργή και μέτραγα πληγές\nγιατί με τρόμαζε η σκέψη να μη σ’ έχω\nμα δεν υπάρχει τρόπος να ξεφύγω\nκι έτσι πεθαίνω μαζί σου λίγο λίγο\nΑπό το κρύο βλέμμα σου παγώνουν οι ευχές\nοι δρόμοι μας χωρίζουν σαν διχάλα\nτι κέρδισες που σου ‘λεγα σε όλα πάντα ναι\nαφού δεν σου ‘φτάσαν του γυρισμού τα νούλα\nκι έτσι πεθαίνω μαζί σου λίγο λίγο.\nΣτο δίσκο του Παπάζογλου “Μέσω Νεφών” που κυκλοφόρισε το 1986 υπήρχε το εκπληκτικό “Φύσηξε ο Βαρδάρης”. Ένα τραγούδι που πίσω του κρύβει μια τραγική ιστορία.\nΤο Νίκο, όταν ήταν μικρός, τον πήγαινε η αδελφή του στο σχολείο. Ένα πρωινό στη στάση του λεωφορείου, κάτω από πολύ βροχή και δυνατό αέρα, ο οδηγός του λεωφορείου έχασε τον έλεγχο και σκότωσε την αδελφή του μπροστά στα μάτια του μικρού τότε Νίκου.\nΑυτό το τραγούδι είναι αφιερωμένο στη νεκρή αδελφή του. Κι είναι ένα τραγούδι που όποτε το τραγουδούσε έκλαιγε...\nΣτη στάση πέρα-δώθε σπινθηρίζουνε\nκι έφτανε ως το κόκαλο το κρύο.\nΤο “Μόχα” περιλαμβάνεται στο δίσκο “Αφού λοιπόν ξεχάστηκα εδώ πέρα”.\nΣε μία συνέντευξή του το Μάιο του 2004 ο Παύλος Παυλίδης είχε πει τα εξής:\n“Είναι παράξενη ιστορία. Το κομμάτι αυτό γράφτηκε καθ’ οδόν, σ’ ένα ταξίδι στην άγονη γραμμή. Είχα γράψει το πρώτο κουπλέ και έτσι όπως καθόμουν στην καμπίνα σκέφτηκα ότι ήταν η πρώτη φορά που μιλάω για έναν ήρωα, που θα ήθελα να έχει όνομα. Κι ενώ το ποίημα μιλάει για ένα φανταστικό πρόσωπο, το οποίο υποτίθεται ότι είναι ναύτης, ακριβώς μπροστά μου είχα ένα βιβλίο με τον τίτλο «Μόχα ο Τρελός, Μόχα ο Σοφός».\nΕγώ δεν ήξερα καν για ποιο πράγμα μιλάει αυτό το βιβλίο και συνέχισα, τέλος πάντων, με αυτή τη φράση τα στιχάκια που έγραφα και έφτασα και στο τέλος του κομματιού. Μετά άνοιξα το βιβλίο και διαπίστωσα ότι ο Μόχα ήταν ένας τύπος που είχε πεθάνει από τα βασανιστήρια σε μια φυλακή κάποιας αφρικάνικης χούντας – νομίζω στη Νιγηρία, αλλά δεν είμαι σίγουρος. Φαντάζομαι ότι είναι το υποκοριστικό του Μοχάμετ.\nΑυτός ο άνθρωπος, λοιπόν, καταδικάστηκε επειδή κάθε φορά που είχε κάτι σημαντικό στο μυαλό του έβγαινε στο δρόμο και το φώναζε – εξ ου και ο τίτλος – παρατσούκλι του βιβλίου «Μόχα ο Τρελός, Μόχα ο Σοφός».”\nΉταν ωραία η ζωή ήταν ωραία\nΜα ξεχαστήκαμε και βγήκαμε απ’ τον χάρτη\nΚάποιον να πάρει αγκαλιά να του μιλάει\nΤον πιο μικρό τον πιο αθώο ναύτη\nΜόχα αυτός που όσο κι αν πιει πια δε μεθάει\nΜες στο λιμάνι τριγυρνάει μαγεμένος\nΜόχα αυτός που όλο τα κύματα κοιτάει\nΜόχα ο τρελός ο σοφός ο τελειωμένος\nΜόχα αυτός που τον ξεχώρισε η μοίρα\nΤρέχει απ’ τα μάτια του η σκουριά και η αλμύρα\nΜόχα αυτός που τραγουδάει ευτυχισμένος\nΘα λέω ψέματα πως δε θα ξαναφύγω\nΈρχεται ο Μόχα ο τρελός πάλι χαμένος\nΚοιτάει τις άγκυρες κι όλο φωνάζει βίρα\nΜόχα η σκουριά η σκουριά και η αλμύρα.\nΗ ώρα του stuff - Παύλος Σιδηρόπουλος\nΌταν κυκλοφόρησε ο δίσκος του Παύλου Σιδηρόπουλου “Φλου” το 1978 με τους Σπυριδούλα, συμμετείχε και μια γυναίκα που ερμήνευε την “ Ώρα του stuff”. Το όνομά της δεν αναφερόταν πουθενά στο κάλυμμα του δίσκου.\nΣτη Ριζούπολη, στο στούντιο της Columbia, υπήρχαν δύο αίθουσες ηχογράφησης κλεισμένες με τζαμαρία. Στο τζάμι συνήθιζαν να κρεμούν πινακάκια όπου σημειωνόταν ποιος ηχογραφεί στην κάθε αίθουσα.\nΣτη μία αίθουσα ήταν ο Παύλος και στην άλλη η Δήμητρά Γαλάνη. Κάποια στιγμή ο Παύλος γνωρίζοντας πως η Γαλάνη δουλεύει δίπλα, πλησίασε στη τζαμαρία για να την δει και της έκανε νόημα. Εκείνη πήγε κοντά του. «Δήμητρα, έλα να τραγουδήσεις κάτι» της πρότεινε.\nΚάτι τέτοιο δεν ήταν εύκολο τότε, αφού οι εταιρείες δεν επέτρεπαν τις συνεργασίες. Οι συνθήκες όμως τους διευκόλυναν: δύο τζαμαρίες τους χώριζαν. Η Γαλάνη πήγε και τραγούδησε στα κλεφτά. Η συμμετοχή της θα έμενε μεταξύ τους.\nΠες μου κάτι μίλησε, δεν αντέχω τη σιωπή\nΔες βραδιάζει, μη μιλάς\nμόνο έλα λίγο πιο κοντά\nΞέρω πως ανάσκελα θα μας βρουν ένα πρωί\nάδειο θα ‘ν’ το πρόσωπο κι η ματιά τους αδειανή\nμ’έναν αργό θάνατο να μας λιώνει το κορμί\nΜη φοβάσαι, σβήσ’ το φως\nδεν υπάρχει πού, πότε και πώς\nΠριν τελειώσει η νύχτα αυτή\nπριν μας έβρει το πρωί\nπες μου αν μ' αγάπησες όσο η νύχτα τη σιωπή.\nΜετά το μεγάλο σεισμό της Θεσσαλονίκης ο Νίκος Παπάζογλου έστειλε την έγκυο γυναίκα του σε συγγενείς στην Αμερική επειδή το σπίτι τους υπέστη σοβαρές ζημιές και ήταν υπό κατάρρευση. Ο Μίκης Θεοδωράκης τον προσκάλεσε να μείνει μαζί του στο Βόλο για λίγο μέχρι να φτιαχτεί το σπίτι του.\nΕκεί ερωτεύτηκε μια κοπελιά τόσο παράφορα που δεν άντεξε να μείνει κοντά της γιατί ένιωθε μεγάλη έλξη και δεν ήθελε να απατήσει τη γυναίκα του. Αποφάσισε να γυρίσει στη Θεσσαλονίκη και στο δρόμο της επιστροφής μέσα σε 20 λεπτά -όπως είπε και ο ίδιος- έγραψε ένα τραγούδι που το μισό το αφιέρωνε στην γυναίκα που ερωτεύτηκε στο Βόλο και το άλλο μισό στη νεογέννητη κόρη του.\nθα πάω κι ας μου βγει και σε κακό.\nΕίναι φτωχά τα λόγια για να περιγράψει κανείς τα συναισθήματα που σου βγάζει αυτό το τραγούδι. Η ιστορία αυτού του τραγουδιού χαρακτιρίζεται λίγο πολύ ως τραγική. Το 1996 ο Χρήστος Θηβαίος συμμετείχε στο συγκρότημα “Συνήθεις Ύποπτοι”. Επηρεασμένος απο μία πολύ προσωπική του εμπειρία έγραψε το υπέροχο “Ημερολόγιο”.\nΟ Θηβαίος ήταν καιρό ερωτευμένος με μία κοπέλα πολυ νεότερη του η οποία όμως δεν τον ήθελε και δεν του έδινε καμία απολύτως σημασία. Εκείνος την πολιορκούσε για πάρα πολύ μεγάλο διάστημα και έκανε ό,τι μπορούσε έτσι ώστε να είναι μαζί της.\nΚάποια μέρα χτύπησε το τηλεφωνό του και ήταν εκείνη. Είχε συνηδητοποιησει πλέον οτί αυτός ήταν ο άντρας της ζωής της και τον πήρε για να κλεισουνε ένα ραντεβού για να βρεθούνε. Το ίδιο βράδυ όμως, πηγαίνοντας στο ραντεβού, η κοπέλα είχε ατύχημα με το αυτοκίνητό της και σκοτώθηκε!\nΑυτό το συμβάν αποτέλεσε την αφορμή για να γραφτεί το συγκεκριμένο τραγούδι...\nμε τα δυο σου χείλια να αφήσεις\nΑπό το αεροπλάνο - Κώστας Χατζής\nΤο έξοχο τραγούδι «Από το αεροπλάνο», σε μουσική του Κώστα Χατζή και στίχους της Σώτιας Τσώτου, είναι γραμμένο με αφορμή το στρατιωτικό πραξικόπημα της 21ης Απριλίου του 1967 και τα όσα έζησε η εξαίρετη στιχουργός στο αεροδρόμιο του Ελληνικού.\nΗ Σώτια Τσώτου ήταν στα μέσα της δεκαετίας του 60 μια νεαρή ανερχόμενη δημοσιογράφος, που έκανε πολιτικό ρεπορτάζ για την εφημερίδα Ελευθερία. Η Εφημερίδα διέκοψε την κυκλοφορία της την 21η Απριλίου του 1967, την ίδια μέρα που έλαβε χώρα το στρατιωτικό πραξικόπημα. Η Σώτια Τσώτου με το κλείσιμο της εφημερίδας έμεινε άνεργη και σκέφτηκε να αναζητήσει δουλειά στη Θεσσαλονίκη, συγκεκριμένα στο συγκρότημα Βελλίδη, που εξέδιδε τις εφημερίδες Μακεδονία και Θεσσαλονίκη. Φτάνοντας στο αεροδρόμιο του Ελληνικού αντίκρισε έκπληκτη τη χούντα σε όλο της το μεγαλείο: στρατός, άρματα μάχης και μια πληθώρα ανθρώπων που ήλεγχαν εξονυχιστικά όλους όσους έφταναν εκεί για να ταξιδέψουν ή όσους επέστρεφαν. Η Σώτια Τσώτου τη στιγμή που έπαιρνε το δελτίο επιβιβάσεως συνελήφθη, υποβλήθηκε σε εξονυχιστικό έλεγχο και αυστηρότατη ανάκριση που κράτησε ώρες ολόκληρες. Φυσικά έχασε το αεροπλάνο.\nΑφού τελείωσε το μαρτύριο της και δεν βρέθηκαν εις βάρος της ενοχοποιητικά στοιχεία, αφέθηκε ελεύθερη. Έπειτα από τόσες ώρες στο ανακριτικό γραφείο του αεροδρομίου, ταλαιπωρημένη, αηδιασμένη και φοβισμένη, επιβιβάστηκε στο επόμενο αεροπλάνο για την Θεσσαλονίκη. Όταν απογειώθηκε, κοίταξε από ψηλά και είδε πως είχαν καταντήσει την Ελλάδα του Ρίτσου, του Σεφέρη και του Ελύτη οι συνταγματάρχες. «Κοίταξε πως φαντάζουν από εδώ ψηλά» σκέφτηκε. «Μυρμήγκια. Μοιάζουν μυρμήγκια οι άνθρωποι». Και πράγματι, μυρμήγκια έμοιαζαν οι συνταγματάρχες και το καθεστώς τους από ψηλά.\nΠριν ακόμα σβήσει η επιγραφή του αεροπλάνου «προσδεθείτε», εκείνη έλυσε την ζώνη ασφαλείας και αισθάνθηκε να της φεύγει ένα βάρος, μαζί και ο φόβος που είχε νιώσει στα χέρια τους. Ένιωσε ελεύθερη και συγχρόνως θυμωμένη με όλα αυτά που είχε ζήσει και αντικρίσει στο αεροδρόμιο. Εκείνη τη στιγμή έδωσε μια υπόσχεση στον εαυτό της, ότι το πρώτο της ρεπορτάζ όταν θα ξανάβρισκε δουλειά, θα ήταν σχετικό με αυτά, αλλά και με τα συναισθήματα των ανθρώπων που βλέπουν τον κόσμο από ψηλά. Από το αεροπλάνο. Τελικά φτάνοντας στην Θεσσαλονίκη δεν βρήκε δουλειά στο συγκρότημα Βελλίδη. Ήταν γραφτό να μην συνεχίσει την καριέρα της ως δημοσιογράφος. Έτσι, εκείνο το ρεπορτάζ που ετοίμαζε για τη στήλη κάποιας εφημερίδας έγινε ευτυχώς στίχος, αφού η Σώτια Τσώτου ασχολήθηκε από τότε με την ποίηση και το τραγούδι.\nπου στη στιγμή θα το ξεχάσεις.\nΕσημάθκιασα το: ας μιλήσουν τα τραγούδια, αφιέρωμα, ενδιαφέρον, ιστορίες ΖΩΗΣ, τί έμαθα 22 εσχολιάσαν\nΚαραττίν λαλώ σου!!!\n| Έγραψεν ο Invictus η ώρα 13:39\n- Χάτε, πε μα τζαι την τελικήν τιμήν κουμπάρε να δούμεν...\n- Ε είπαμεν φίλε μου, 6000...\n- Μα ακατέβατα ολάν; Σάμπου εν πολλά σου...\n- Όι τζαι πολλά! Πρώτον πράμαν που πιάννεις ρε φιλούιν μου!\n- Τζι εν τζινούρκον είπαμεν έννεν;\n- Τζινούρκον μες τα νάϋλα!\n- Τζαι παράδωση εντός 3 μηνών;\n- 90 μέρες, ούτε μέραν παραπάνω!\n- Εν τζαι φαντάζουμαι να έshει τίποτες ποτούντες "κρυφές χρεώσεις", ποτούντα "μικρά γράμματα" που λαλούμεν...\n- Με κρυφές χρεώσεις με τίποτε φίλε μου! Είμαστεν καθαροί shιόνιν!\n- Τζαι ήντα εγγύησην διάς είπαμεν;\n- 1 χρόνον φουλ εργοστασιακήν εγγύησην κκομπλίτ φιλούιν μου...με ΔΩΡΕΑΝ αλλαγήν με ΤΖΙΝΟΥΡΚΟΝ μοτέλλον άμα λάχει!\n- Ναι ολάν εσούνι! Φέρτο μέσα καλό!\n- Ττόκκα κουμπάρε\n- Ττόκκα ολάν!\nΕσημάθκιασα το: άνευ υποθέσεως, όι λαομόν λαλώ σου, τί έμαθα 14 εσχολιάσαν\nΟ Νικολάκης στο Γιούρογκρουπ\n| Έγραψεν ο Invictus η ώρα 14:07\nMeanwhile at the Eurogroup...\nΕσημάθκιασα το: άνευ υποθέσεως, πολιτικά, σικκιρτώ, τί έμαθα 13 εσχολιάσαν\nΆρον τον φραπέ σου, και περιπάτει *\n| Έγραψεν ο Invictus η ώρα 11:41\n* του Γιώργου Χατζηγιώργη. Αναδημοσιεύω από [εδώ]\nΣε πιάνει καµιά φορά το µάτι µου να βρίζεις προέδρους, διευθυντές, δηµάρχους, θεούς και δαίµονες, την κακοτυχιά σου, τη «ζαριά» σου, τη φαντασία την «πλανεύτρα», τη ζωή την «ψεύτρα», το σύµπαν που µας καλόµαθε «µε τις συνωµοσίες του»….\nΣ’ ακούω µέρες τώρα, να «τα χώνεις» µε µανία στους ψεύτες τους πολιτικούς.\nΣε διαβάζω µέρες τώρα, να σου φταίνε όλοι … Πολιτικοί, δεσποτάδες, παπάδες, βουλευτάδες, δήµαρχοι, υπουργοί, γραµµατείς υπουργών, οδηγοί υπουργών, δηµόσιοι υπάλληλοι, οι τραπεζοϋπάλληλοι, ο «Ερµής που ‘ναι ανάδροµος» …\nΣυ δεν ήσουν που σπάνια σ’ ενδιέφερε τι συµβαίνει γύρω σου; Αν ο υπόλοιπος κόσµος διψά ή πονά ή καίγεται ή πεθαίνει;\nΣυ δεν ήσουν που σου χτύπησα την πόρτα να σου µιλήσω για την Κύπρο µας, την οικονοµία της, την ανεργία που γιγαντώνεται, τη µάστιγα των ναρκωτικών που εξαπλώνεται, και εσύ µε έδιωχνες κρατώντας το µοχλό του play station στο χέρι;\nΣυ δεν ήσουν που καταχρεώθηκες, για να χτίσεις τη σπιταρόνα σου α λα «το γείτονα»;\nΣυ δεν ήσουν που πολιτευόσουν µια ζωή στη βάση του γνωστού κυπριακού δόγµατος «κατά κύρη, κατά γιο, κατ΄ εγγονό»;\nΣυ δεν ήσουν ρε µάγκα µου που έβαλες «µέσον» για να περάσεις µπροστά στη σειρά του νοσοκοµείου, για να προσλάβουν το γιο σου στο δηµόσιο, για να προαχθείς µε την ιδιότητα του «συντρόφου» ή του «συναγωνιστή», για να σβηστεί το πρόστιµο που σου «έκοψε» ο «βλαξ» ο αστυνοµικός; Για σκέψου το και λίγο πιο λογικά: Εδώ δεν τιµωρείσαι εσύ, θα τιµωρηθεί ο πολιτικός;\nΣε θυµάµαι ως δικηγόρο, να φοροδιαφεύγεις κατ’ επάγγελµα!\nΣε θυµάµαι ως γιατρό, να χρεώνεις «50 ευρώ κάθε µου βαθιά ανάσα», αλλά στο κράτος να δίνεις «ψίχουλα»!\nΣε θυµάµαι ως γεωργό να «τα κρύβεις» µια ζωή από το κράτος αλλά πάντα στις καταστροφές, απαιτούσες το επίδοµα από το «ηλίθιο» το κράτος!\nΣε θυµάµαι ως πολίτη να τρέχεις ξοπίσω τους πολιτικούς, να τους ταΐσεις, να τους ποτίσεις, να στέκεσαι πίσω τους να σε δείξει ο φακός της τηλεόρασης, και δωσ’ του οι χειραψίες, και δωσ΄ του οι ασπασµοί, και δωσ’ του εκείνα τα ψεύτικα αηδιαστικά χαµόγελα της αυλο-κολακίας!\nΣε θυµάµαι πάντα ως «επαναστάτη του καναπέ», «ξερόλα» του facebook, να ψηφίζεις άκριτα τους ίδιους και τους ίδιους, λες και όλους αυτούς «δεν τους έχει ο κόσµος όλος».\nΤο τέρας, φίλοι µου, που σήµερα µας τρώει τα σωθικά, αυτό που άλλοι το λένε «διαπλοκή», άλλοι το λένε «κόµµατα», κι άλλοι το λένε «σύστηµα», δεν είναι οι αρχαίοι χαιρέκακοι θεοί που µας το στείλανε, ούτε οι εκάστοτε «ευγενείς» που διαφεντεύουν τον κόσµο, ούτε καν εκείνη η κάστα των «κολίγων» που «ψηλαφίζουν» την εξουσία … Εµείς τ’ αφήσαµε να θεριέψει, εµείς το συντηρήσαµε, εµείς το εκθρέψαµε! Το εξέθρεψε ο αδηφάγος υλισµός, κι ένας αβυσσαλέος ευδαιµονισµός. Το εξέθρεψε η εµπάθεια, ο δόλος, η ιδιοτέλεια. Η µεγαλοµανία µας και η ξενοµανία µας …\nΗ ξενοµανία όµως µάς εξαπάτησε! Η αγραµµατοσύνη µάς εξέθεσε! Η κενοδοξία µας, λάθεψε!Και δεν είναι ούτε το στραβό ξύπνηµα του πρωινού, ούτε γιατί δεν «κτύπησα γκόµενα» χθες βράδυ». ∆εν είναι ούτε κοµπορρηµοσύνη, ούτε κάποιος λανθάνων κοµπλεξισµός που πυροδοτεί αυτό τον κυνισµό µου σήµερα – παρεξηγήσιµα γενικός, επικίνδυνα αφοριστικός, οριακά ισοπεδωτικός. Είναι το παράπονο που µε πιάνει καµιά φορά για ένα λαό, που ‘χε για να απολαµβάνει την απεραντοσύνη της αξιοπρέπειας του έθνους του και που σύρθηκε ανεκδιήγητα, µέσα σ’ αυτή τη δίνη του παραναλώµατος του πιο χονδρού ευδαιµονισµού. Για ένα λαό που κοίταξε «πιο πέρα από την καθηµερινή την έγνοια του» και έφτασε στο σηµείο να «χειροκροτεί» αποχαυνωµένος τους «σταυρωτές» του!\nΗ σήψη έχει διαβρώσει τα πάντα: κοινωνία, οικογένεια, θεσµούς, αξίες ιδανικά. Η ιδιοτέλεια και το κέρδος είναι οι υπέρτατες αξίες. Και καθώς τριγυρνούσαµε από τραπέζι σε τραπέζι, από συναυλία σε συναυλία, από πάρτι σε πάρτι, «πετύχαµε» έναν ακραία προωθηµένο εκµαυλισµό, εκθεµελιώνοντας από την ιδιοσυγκρασία µας όλα εκείνα τα στοιχεία που είχε ο λαός µας ανά τους αιώνες για να ανθίσταται στις κάθε είδους επιβουλές. «Πετύχαµε» να «ξεθωριάσει» από τ’ αρχέτυπο του Έλληνα της Κύπρου το φιλότιµο και η συνείδηση του ιστορικού του χρέους. Σ’ έναν τόπο που µόνο στη σειρά στην τουαλέτα δε συνηθίζεται το «µέσον», διερωτώµαι καµιά φορά., πώς αντέξαµε 53 χρόνια να χρεοκοπήσουµε. Μέσα σ’ αυτήν «την πληµµυρίδα της απαξίας» και της «πνευµατικής ασχήµιας», οι γείτονες Παλαιστίνιοι να ρίχνουν πέτρες, και ‘συ ρε Κύπριε, «τον φραπέ σου»…\n∆εν λέω, καλός είναι κι «ο φραπές», καλή και η ξάπλα του καλοκαιρού! Καλή είναι και «η τρέλα της κερκίδας», καλό και το «ξεφάντωµα». Σε θέλω όµως µε την «έγνοια»! Την «έγνοια την καλή», τη «διάφορη» από τις άλλες έγνοιες … «Έγνοια» για τον εαυτό σου, «έγνοια» για τους γύρω σου, «έγνοια» για το βίος σου, τα όνειρα σου, τις ιδέες σου. ∆ε σε θέλω αποχαυνωµένο θεατή. Πολλώ δε µάλλον, δε σε θέλω έρµαιο στα «κελεύσµατα της µόδας» και «στρατιωτάκι» στα «προστάγµατα» µιας ως, επί το πλείστον, χειραγωγούµενης κοινής γνώµης.\n∆ε µε νοιάζει τι είσαι ή τι δηλώνεις. Μου κάνεις και δικηγόρος, µου κάνεις και ψαράς. Μου κάνεις και δασκάλα, µου κάνεις και κοµµώτρια, µου κάνεις και χορεύτρια. Σε θέλω µονάχα αυτόνοµη προσωπικότητα: να µην αναµοχλεύεις παρωχηµένη γνώση και να «αναµασάς» ξένη άποψη. Σε θέλω άτοµο µε «ακεραία» τη συνείδηση του πολίτη: µια πατρίδα που σου δώσανε, τόσο δα µικρή, µην την αδικείς έτσι. Μην αφήνεις κανέναν να σου τρώει το βίος, να ορίζει για σένα, χωρίς εσένα. Στάσου λίγο στο ύψος που πρέπει στην αξιοσύνη των προγόνων σου και στην προσδοκία των ονείρων σου. Σε θέλω «αγύρτη» µα και «κοσµοπολίτη». Σε θέλω «σπίθα» και «σπαθί». Σε θέλω «πνεύµα ανήσυχο», ΠΡΩΤΟΠΟΡΟ ΑΓΩΝΙΣΤΗ, ΣΥΝΟ∆ΟΙΠΟΡΟ στη «λεωφόρο του αύριο».\nΆντε λοιπόν αδελφέ, τι κάθεσαι;\n«Άρον τον φραπέ σου», και «περιπάτει» . . .\nΕσημάθκιασα το: είπαν..., ενδιαφέρον, πολιτικά, σικκιρτώ, τα κοινωνικά μου 12 εσχολιάσαν\n| Έγραψεν ο Invictus η ώρα 07:06\nΣυναγερμός έχει σημάνει στο ζωδιακό κύκλο αφού όλοι ανεξαιρέτως πρέπει να περικόψουν ή να προσαρμόσουν τις ανάγκες τους θέλοντας και μη.\nΚαι να πως προτίθενται να αντιμετωπίσουν την κρίση οι εκπρόσωποι του ζωδιακού:\nΤην τρέλα μου μέσα, δεν ξέρω τι να κάνω... Να κόψω το γυμναστήριο; Και πως θα συντηρηθεί αυτό το κορμί; Όσον αφορά το ντύσιμο δεν το συζητώ, αυτό το μοναδικό στυλ πρέπει να διατηρηθεί πάσει θυσία. Τελικά θα κόψω κάτι από το φαγητό, μειώνοντας τα έξοδα, μένοντας και κορμάρα -με ένα σμπάρο δύο τρυγόνια... Παράλληλα θα δουλέψω εντατικά για 2-3 ωρίτσες, εκεί που καλοπληρώνουν γιατί δεν πάει κανένας άλλος. Επιστημονικά εργαστήρια, ηφαίστεια, τυφώνες και βρωμεροί σκουπιδότοποι, τρέμετε, έρχεται ο Κριός... Αχ, εαυτέ μου σε ευχαριστώ! Με έβγαλες ασπροπρόσωπο στη μάχη με την οικονομική ύφεση, τουλάχιστον για σήμερα. Αύριο ξημερώνει μια άλλη μέρα...\nΚαλά, Κριέ έχεις φλιπάρει τελείως; Μια απόλαυση μας έχει μείνει και θα την κόψουμε κι αυτή; Νηστικό αρκούδι δεν χορεύει και εγώ αν δεν φάω καρμπονάρα δεν λειτουργώ. Άλλωστε ποιος σηκώνεται τώρα να πάει γυμναστήριο; Την κάρτα του γυμναστηρίου την έχω στο κουτί ως έκθεμα των παρελθοντικών επιτευγμάτων μου. Εγώ θα περικόψω τις σπατάλες σε ντύσιμο, διασκέδαση, φώτα νερά κλπ, εφαρμόζοντας αν χρειαστεί τις αρχές της φυσικής ζωής, χωρίς όμως να χάσω τον άρτον εμού τον επιούσιον. Τι τα πήρα τα χωράφια, για να κάθονται και να περιμένουν; Εδώ οι καλές ντομάτες! Και βέβαια στις γιορτές θα κομίζω ως δώρα πράγματα που έχω σπίτι ή μου έχουν φέρει και δεν εξυπηρετούν τις πρακτικές μου ανάγκες. Αν θέλετε μάλιστα μπορώ να σας πουλήσω μια ντουζίνα από δαύτα!\nΆσε μας ρε μεγάλε Ταύρε που θα μας βγεις και γαλαντόμος... Θα ξεχάσω εγώ την πλάκα που έπαθα μαζί σου στα γενέθλια μου, που μου έφερες σοκολατάκια και μέσα είχαν κάρτα «Ευτυχισμένο το 1999»; Εγώ πάλι, τύπος ευπροσάρμοστος, μπορώ να κόψω τα πάντα όπως τα χάπια της πίεσης της γιαγιάς, το μπότοξ της μαμάς και το κομμωτήριο της αδερφής μου. Εγώ συμπάσχω με όλους αλλά χωρίς το νέο tablet με πιάνει κρίση και αυτό δεν το θέλει κανείς! Η επικοινωνία είναι το κλειδί. Και αν δεν το ξέρετε, έχω γίνει κολλητός με το astrology.gr και το gossip-tv.gr ενώ εγώ βγάλει κάλλους στα ακροδάχτυλα από το chat. Ξέρετε όμως πόσα λεφτά εξοικονόμησα από online αγορές και διαδικτυακά καφέ; Χώρια ότι κάθε μέρα το mailbox μου είναι γεμάτο με πληροφορίες για την αντιμετώπιση της κρίσης!\nΑυτό είναι που λένε κάνε Δίδυμο να δεις καλό. Με έπιασε ένας κόμπος στο στομάχι με αυτά που λες Δίδυμε. Ακούς εκεί τα χάπια της γιαγιάκας! Παιδιά, εγώ τις ανάγκες των ανθρώπων της οικογένειας μου δεν τις διαπραγματεύομαι. Ούτε φυσικά το φαγητό. Η λύση έχει ως εξής: Πρώτον θα κτίσω ένα καταφύγιο-αποθήκη με σπόρους όπως στην Νορβηγία αλλά και ιδιωτική κάβα για να ξεχνώ τον πόνο μου. Μετά θα πάω στην τράπεζα να ρυθμίσω το δάνειο του σπιτιού με το euribor και όλο και κάτι θα εξοικονομήσω. Το επόμενο βήμα είναι να πάρω δάνειο από το μπαμπά αφού πρωτίστως θα του έχω παραθέσει ένα γεύμα και με τα ψυχολογικά μου τρυκ θα του έχω κάνει τα νεύρα χορδές από τη λύρα του Απόλλωνα. Σίγουρα θα πει ναι, μ' αγαπάει πολύ!\nΑγαπούλες μου, αράξτε στα κιλά σας... Τι οικονομίες και περικοπές, ακόμα και η φτώχεια θέλει καλοπέραση. Σιγά να μη πουλάμε και τα υπολείμματα της αποχέτευσης στους κηπουρούς του Mega. Για μια αξιοπρέπεια ζούμε, άσε που όταν ξοδεύεις τα λεφτά σου έρχονται, τόπε κι ο Ωνάσης. Κι εγώ εξ άλλου έχω να θρέψω χίλια στόματα και βάλε, όλως αυτών που με χειροκροτούν σε κάθε κωλοτούμπα. Εννοείται ότι εγώ χωρίς brand ρούχα δεν κυκλοφορώ. Τι, να φοράω τίποτα κινέζικα και να βγάλω φολίδες σαν το ξάδελφο του Γκοτζίλα; Για τα χρυσαφικά μου δεν το συζητώ αυτά δεν θα βγουν ποτέ από πάνω μου, δεν τα πουλάω τέρμα! Φίλε Καρκίνε έχουμε ένα κοινό, αν χρειαστεί και εγώ δανεικά παίρνω... Πρωτίστως όμως από αυτούς που γδύνουν τους υπηκόους μου, όπως για παράδειγμα την εφορία!\nΤι να πω; Τα φέρνω από δω τα σβήνω από εκεί αλλά τα νούμερα δεν βγαίνουν. Μία λύση είναι να μειώσω την κατανάλωση του ρεύματος κατά 26,2% περιμένοντας να φτάσει 2 η ώρα τη νύχτα για να μαγειρέψω και να πλύνω με νυχτερινό ρεύμα. Έπειτα να μειώσω την κατανάλωση ύδατος κατά 16% αφού οι επισκέπτες θα δικαιούνται ένα ποτήρι νερό ανά επίσκεψη. Θα μπορούν όμως να φέρνουν και παγουρίνι από το σπίτι τους. Εγώ πως το κουβαλάω πάντα στην τσάντα μου;\nΑπό εκεί κι ύστερα πάντα υπάρχουν οι φθηνές λύσεις και δεν χρειάζεται να σκάμε. Γιατί δηλαδή να αγοράσω επώνυμα ρούχα και αξεσουάρ δίνοντας έναν σκασμό λεφτά στις πολυεθνικές; Στις λαϊκές αγορές και τα παζάρια βρίσκεις τα πάντα. Κι ευτυχώς που ήρθαν οι μαύροι για να μας ανοίξουν τα μάτια!\nΚάψε, κάψε, τι θα κάψεις από μια καρδιά καμένη; Παρθένε, σιγά μην φορέσω δευτεράντζες και σιγά να μη βγάλω και το συνημίτονο του ηλιακού με το διαχειριστή! Είναι σημαντικό να βρούμε μια λύση που να ταιριάζει σε όλους και να μην αδικεί κανέναν. Πρωτίστως όμως σύντροφοι στην κρίση χρειάζεται να βάλετε χρώμα στη ζωή σας και να σκέφτεστε θετικά και αισιόδοξα. Θα μαζευτούμε λοιπόν για να αποφασίσουμε από κοινού, αυτά που δεν μπορώ να αποφασίσω μόνος μου. Η επαναδιαπραγμάτευση είναι το κλειδί! Δεν βλέπετε πόσο καλά τα πάνε ο Σαμαράς, ο Βενιζέλος κι ο Κουβέλης; Έπειτα θα κάνουμε ένα διακανονισμό με ΔΕΗ, ΟΤΕ, ΕΥΔΑΠ, τράπεζες κι εφορίες έτσι ώστε όλοι να εξυπηρετηθούμε μια χαρά κι εγώ να μην στερηθώ τα αρώματα και τα μοντελάκια μου. Η ισχύς εν τη ενώσει!\nΖυγέ μου σε πάω, όλοι να εξυπηρετηθούμε αλλά για να ξέρεις, στη σειρά προτεραιότητας έχω το χαρτάκι με το νούμερο 001. Εγώ πάντως φροντίζω να ανεβάζω, όπως λες, την ψυχολογία και να δίνω κουράγιο. Στον παππού μου, που ήταν και παπάς και ετοιμάζεται να πάει να βρει τον εργοδότη του, ξηγήθηκα σπαθί: «Παππού κράτα γερά!... για τη ρημάδα τη σύνταξη ρε γαμώτο». Ξέρετε πόσο έχω περιοριστεί; Δεν περιγράφεται. Όλοι στην οικογένεια μου κάνουν δίαιτα ενώ αναγκάστηκαν να εξαργυρώσουν τα ασφαλιστικά τους προγράμματα και μόνον το δικό μου τρέχει ακόμη. Ευτυχώς, γιατί μπορώ να τους δανείζω με έναν μικρούλη τόκο, όταν έχουν ανάγκες, όχι να μας τα τρώνε τα πιστωτικά ιδρύματα. Και ο θεός αγαπάει τους ικανούς. Αντέχοντας, εκεί που οι άλλοι τα φτύνουν, θα μπορέσω ύστερα να αγοράσω τα πάντα σε τιμή ευκαιρίας και ο κάθε σκλάβος μου θα μπορεί να λέει με υπερηφάνεια: «Μαζί τα πήραμε!»\nΤι αλτρουισμός Θεέ μου! Αλήθεια Σκορπιέ, έχεις ψάξει το γενεαλογικό σου δέντρο μήπως είσαι απόγονος του Σκρούτζ ή του Σαϊλοκ; Παιδιά μη χαλιέστε. Χαλαρά. Το σύμπαν και ο θεός για όλους έχει. Κρίση είναι θα περάσει, αρκεί να μην κάνετε σπατάλες. Εγώ που σας μιλάω έχω πάει φέτος μόνο τρία ταξίδια στο εξωτερικό ενώ πετάω με ελικόπτερο μια φορά το μήνα και κάνω μόνο δυο φορές την εβδομάδα ιστιοπλοΐα. Και δεν βγαίνω! Ευτυχώς για φαγητό πάω στα πεθερικά, στην κουμπάρα μου και καπάκι στην συννυφάδα μου. Κάνουμε πολύ καλή παρέα και έχουμε την ίδια φιλοσοφία ζωής. Έχω και κάτι τυχερά από τον ιππόδρομο, το στοίχημα και τη θεία Κίτσα και... την κουτσοβολεύω. Όμως συν Αθηνά και χείρα κίνει. Η χαζή ξαδέλφη μου ήθελε να πάρει επώνυμη κολόνια. Της αγόρασα λοιπόν, με δικά της χρήματα εννοείται, μια χύμα και την έβαλα στο original μπουκάλι. Σιγά μην καταλάβει το ζουλάπι, ενώ εγώ έβγαλα το πήγαινε-έλα στη Μαδρίτη!\nΆσε μας ρε Τοξότη βολεψάκια... Μιλάς κι εσύ για περικοπές και περιορισμούς αλλά αυτά να τα πεις πρώτα στο Δία που τον έχεις μπάρμπα και κόβει από μας για να δίνει σε σένα. Ο κουμπαράς των κολλητών σου έχει ανατρέψει τους νόμους της φυσικής αφού αντί να γεμίζει μόνιμα αδειάζει. Εντάξει ο θεός έχει... σε μας λείπουν. Εγώ πήρα ειδικό ψαλίδι και μηχανή για να κουρευόμαστε όλοι στην οικογένεια ενώ τον χειμώνα δεν καταλαβαίνω από κρύο. Ούτε που πρόκειται να ανάψω το καλοριφέρ πρώτον με τρείς δουλειές δεν είμαι και ποτέ σπίτι αλλά πρέπει να σκληραγωγήσω και λίγο τους άλλους. Να θυμηθούν και λίγο την ιστορία τους και τους αρχαίους Σπαρτιάτες, που την έβγαζαν με μέλανα ζωμό και όχι όπως εμείς... με γκουρμέ ψωμί και ελιά!\nΑιγόκερε, ο Θεός έπλασε τον κόσμο σε 6 μέρες αλλά την 7η άραξε. Θα δουλέψεις 20-22 ώρες την ημέρα και μόλις περάσει ο καιρός θα τραγουδάς «Τι έκανα για πάρτη μου τι έκανα για μένα;». Εγώ πάλι σκέφτομαι. Σκέφτομαι πολύ και κατέληξα στο ότι τελικά αυτό που μας λείπει είναι μια θεωρία για την αντιμετώπιση της κρίσης. Και φυσικά ένα δίκτυο, κάποιους δηλαδή για να τραβήξουν κουπί και την εφαρμόσουν. Έτσι ίδρυσα έναν φορέα με εμένα εσαεί εκλεγμένο πρόεδρο, που θα πασχίζει για το κοινό καλό, με βάση τις απόψεις μου. Όλοι βέβαια θα συνεισφέρουν με τις ιδέες τους, αφού αναγνωρίζω πως με ένα μυαλό χειμώνα-καλοκαίρι, ακόμη και οι πιο higher minds μπλοκάρουν. Η ουσία είναι πως ιδέες ίσον χρήμα. Με μια τόση δα συνδρομή θα λύσω...εεε, λύσουμε όλοι το πρόβλημα μας και επιπλέον θα μας γράψει η ιστορία!\nΤι ποιητικός Θεέ μου! Υδροχόε θέλεις θεωρία; Η ιδιοκτησία είναι κλοπή και η κλοπή ιδιοκτησία, αυτή είναι η σωστή... Παιδιά πρέπει να προσαρμοστούμε για να μη γίνουμε είδος προς εξαφάνιση. Η δική μου πονεμένη ιστορία έχει ως εξής: Έχω περιορίσει τα πάντα αλλά δεν κατάφερα τίποτα. Εντάξει δεν με νοιάζει αν φορέσω περσινή κολεξιόν εξάλλου τι... την μπλούζα που έβαλα την προηγούμενη εβδομάδα θα βάλω και την επόμενη; 'Η θα την έχω βαρεθεί ή κάπου θα την έχω ξεχάσει. Δεν βαριέσαι μην στεκόμαστε στα υλικά πράγματα. Το πνεύμα έχει σημασία. Εξάλλου αν δεν έχω εγώ, έχουν οι άνθρωποι που είναι κοντά μου και μου δίνουν -κι έτσι εξιλεώνουν και το κάρμα τους από κάποια προηγούμενη ζωή. Πάντως, κάθε φορά που τα παίρνω, συγκινούμαι και προσεύχομαι για τη σωτηρία όλων μας, πίνοντας κι ένα ποτηράκι στην υγειά του κάθε ανώνυμου ευεργέτη!\nΕσημάθκιασα το: άνευ υποθέσεως, αφιέρωμα 10 εσχολιάσαν\n| Έγραψεν ο Invictus η ώρα 09:53\nΠρέπει να παραδεχτείς ότι δαμέσα έμαθα σου πολλά πράματα.\nΌι πως θέλω να το παινευτώ, αλλά εshει θέματα ρε παιδί μου που σου έκαμα τέθκιον εμπλουτισμό γνώσεων που αν ήσουν Ουράνιο, θα ήσουν σε θέση να κάμεις δικές σου πυρηνικές κεφαλές να χτυπήσεις το Ιράν.\nΑς πούμεν τα αυκά...\nΜα πόσα πράματα σου έμαθα για τα αυκά;\nΈμαθα σου πώς να τα κάμνεις cupcakes για να συνοδεύκεις τες καπήρες σου. Θυμάσαι;\nΈμαθα σου να μετράς τους ανθρώπους που ζουν με λλιόττερα που 1 ευρώ την ημέρα. Θυμάσαι;\nΈμαθα σου πως κάπου, 3 αυκά στοιχίζουν 100 δισεκατομμύρια! Θυμάσαι;\nΈμαθα σε να τηανίζεις αυκά. Θυμάσαι;\nΈμαθα σε να βράζεις αυκά. Θυμάσαι;\nΈμαθα σε να κάμνεις ομελέτες. Θυμάσαι;\nΈμαθα σε πώς έναν αυκόν δείχνει σου το τί σκέφτεται για σένα μια γυναίκα. Θυμάσαι;\nΝαι ναι ξέρω, μάσσιαλλα για γνώσεις!\nΤζι αν νομίζεις ότι το θέμαν αυκόν εξαντλήθηκεν, κλανάσαι κλάνην οικτράν!\nΔώκε βάσην τζαι σήμερα θα σου μάθω ακόμα κάτι...\nΘα σου μάθω έναν τρόπον για να μαειρεύκεις τα αυκά, που θα γλείφεις τζαι τα δαχτύλια σου. Η μέθοδος παρασκευής έρχεται από τη Μέκκα της γαστρονομίας. Την Κίνα.\nΣτα κινέζικα ονομάζουν τα 童子尿煮鸡蛋 ή tong zi dan. Στα εγγλέζικα ονομάζουν τα Virgin boy eggs.\nΤί εννοείς dafuq am I talking about? Άφησμε να σου εξηγήσω σιόρ!\nΠρόκειται για μιαν παραδοσιακή συνταγή αυκών στην πόλη Dongyang της Κίνας. Στη συγκεκριμένη πόλη, παρασκευάζουν τούτου του είδους τα αυκά εδώ και αιώνες τζαι μάλιστα αποκαλούν τη μεθοδολογία τους "local intangible cultural heritage".\nΜε απλά λόγια, πρόκειται για αυκά τα οποία εν βρασμένα μέσα σε ούρα παρθένων αγοριών, ηλικίας συνήθως κάτω των 10 ετών.\nΠόμεινε! Πού πάεις; Εν ετέλειωσα ακόμα!\nΕιδικά δοχεία τζαι σίκλες τοποθετούνται που διάφορους σε δημοτικά σχολεία της πόλης για τη συλλογή των ούρων των αγοριών.\nΟι παρασκευαστές χρησιμοποιούν τα ούρα για να χογλάσουν τα αυκά που θα πουλήσουν στη συνέχεια (τα συγκεκριμένα αυκά πωλούνται στη διπλάσια τιμή από τα κανονικά βραστά αυκά). Υποστηρίζουν μάλιστα ότι έχουν εξαιρετικά ευεργετικά αποτελέσματα για τον οργανισμό τζίνου που τα καταναλώνει!\nΧρειάζεται σχεδόν μιαν ολόκληρη ημέρα να ετοιμαστούν τα συγκεκριμένα αυκά. Αρχικά, τα αυκά τοποθετούνται μες τη μαείρισσα με τα ούρα που εσυλλέξαν που τα αγόρια τζαι χογλούσιν. Άμαν χογλάσουν καλά-καλά τζαι γινούν σφικτά πέτρα, σπάζουν τα τσόφλια ή μοιράζουν τα που τη μέση τζαι συνεχίζουν τζαι βράζουν τα μες τα ούρα για πολλές ώρες ακόμα. Κάθε λλίην ώρα, προσθέτουν ούρα για να μεν λείψουν που τη μαείρισσα.\nΈχω σου τζαι βίδεο, κατευθείαν που το Ρέουτερ:\nΆτε, μπόναπετίτ...πάω να κατουρήσω!\nΕσημάθκιασα το: ενδιαφέρον, ευ ζην, όι λαομόν λαλώ σου, τα καταναλωτικά μου, τί έμαθα 20 εσχολιάσαν\n| Έγραψεν ο Invictus η ώρα 09:29\nΈνα απόγευμα του 1975 σ’ ένα γκαράζ του Καράκας της Βενεζουέλας, ο 36χρονος τότε καθηγητής μουσικής και οικονομολόγος José Antonio Abreu ξεκίνησε μια σταυροφορία που φαινόταν απολύτως ουτοπική: Να σώσει όσα περισσότερα παιδιά μπορεί από τη φτώχεια, τους δρόμους και την εγκληματικότητα, μαθαίνοντάς τους, δωρεάν, κλασσική μουσική και κάνοντάς τα μέλη μιας κλασσικής συμφωνικής ορχήστρας.\nΣε εκείνη την πρώτη πρόβα ήρθαν μόλις 11 παιδιά. Όμως ο σπόρος είχε πέσει ήδη στο χώμα, γεννώντας αυτό που θα έμενε παγκοσμίως γνωστό ως EL SISTEMA (Το Σύστημα).\nΈνα όργανο Παιδείας, αλλά και ταυτόχρονα ένα όπλο κατά της φτώχειας. Ένα εργαλείο κοινωνικής αλλαγής. Μια απόπειρα να αλλάξει ο κόσμος μέσω της μουσικής!\n"Μουσική είναι η κίνηση του ήχου για να φτάσει στην ψυχή και να της διδάξει την αρετή"\n"Η παιδεία είναι το ισχυρότερο όπλο με τον οποίο μπορείς ν’ αλλάξεις τον κόσμο"\nΤα παιδιά εγγράφονται στους πυρήνες και δηλώνουν τι όργανο θα ήθελαν να παίξουν. Το όργανο τους δίδεται δωρεάν. Οι γονείς έχουν την υποχρέωση να πληρώνουν μόλις €5 τον χρόνο ως συμμετοχή.\nΚαι εδώ αρχίζουν οι διαφορές με το κλασσικό σύστημα μουσικής εκπαίδευσης που έχουμε συνηθίσει. Ο μαθητής δεν διδάσκεται μόνος του. Βρίσκεται ενταγμένος μέσα σε μια μεγάλη συμφωνική ορχήστρα. Μαθαίνει παίζοντας. "Αυτό επιτρέπει", όπως εξηγεί ο διευθυντής του Συστήματος κ. Μέντεζ "να δημιουργηθεί, πρώτον ένα αίσθημα ευθύνης, ότι αν δεν παίξω καλά, θα πάρω στο λαιμό μου και όλους τους άλλους. Και δεύτερον, ένας υγιής ανταγωνισμός, ότι αφού ο διπλανός μου μπορεί να το κάνει, μπορώ να το κάνω και ‘γω. Με την παραδοσιακή μέθοδο, για να φτάσεις να παίξεις ένα έργο του Μάλερ με μια ορχήστρα, πρέπει να μελετήσεις πάρα πολλά χρόνια, πριν να έχεις την ευκαιρία να καθίσεις να παίξεις. Εδώ όχι. Εδώ 3 - 4 ετών παίζεις την πρώτη του Μπετόβεν, την τέταρτη και τη πέμπτη του Τσαικόφσκι, οποιοδήποτε έργο υψηλού επιπέδου και σπουδαιότητας, στα εφτά, οκτώ ή δέκα σου χρόνια το κάνεις".\nΡωτώ τον μαέτρο Abreu αν πιστεύει πως έχει πετύχει τους αρχικούς του στόχους.\n"Όχι" μου απαντά. "Είμαστε στο δρόμο για να τους πετύχουμε. Μας λείπει ακόμη πολύς δρόμος... Για μένα, μόλις αρχίζουμε..."\n* το κείμενο είναι από την έρευνα του Γιώργου Αυγερόπουλου για άλλο ένα εξαιρετικό ντοκυμαντέρ του "Εξάντας".\nΕδώ το ντοκυμαντέρ:\nΕσημάθκιασα το: αφιέρωμα, ενδιαφέρον, ηθικό δίδαγμα, ιστορίες ΖΩΗΣ, τα κοινωνικά μου 12 εσχολιάσαν\n| Έγραψεν ο Invictus η ώρα 13:14\nΣκύψε και φάτο ευλογημένη!\n♪♫ Απόψε που 'χει ολόκληρο φεγγάρι...♪♫\nΘα κάνω την καρδιά μου πέτρα και θα πάω στη Νάξο\nΚάνε μου λιγάκι add...\n♪♫ κι όπως θα παίρνω τις στροφές...♪♫\nΤον παίζω μετά τις 2:00...τον Παντελίδη\nΔεν τον παίζω...τον Παντελίδη ντε!\nΠολυκατάστημα, όχι αστεία!\nΜη μου το Βελγάκη τάραττε!\nΕσημάθκιασα το: άνευ υποθέσεως, αφιέρωμα, όι λαομόν λαλώ σου, τί έμαθα 16 εσχολιάσαν\n| Έγραψεν ο Invictus η ώρα 23:06\nΕσημάθκιασα το: αφιέρωμα, όι λαομόν λαλώ σου, τί έμαθα 27 εσχολιάσαν\nΕπιβάλλεται κούρεμαν...στο ΙΚΕΑ πάραυτα!\nThe name is wrap...bubble wrap!\nΛεξικό Ελληνικής Νεόγλωσσας\nΟ κύκλος του 99*


Είναι αυτό το πρώτο πρωτότυπο αυτοκίνητο με κρίση ταυτότητας; - Carexperts.gr Είναι αυτό το πρώτο πρωτότυπο αυτοκίνητο με κρίση ταυτότητας; - Carexperts.gr\nΕίναι αυτό το πρώτο πρωτότυπο αυτοκίνητο με κρίση ταυτότητας;\nΤι υπάρχει σε ένα όνομα; Λοιπόν, εκτός κι αν είστε το παιδί του Έλον Μασκ, είναι απλώς μια σειρά φωνηέντων και συμφώνων, τακτοποιημένα με ευρέως προφερόμενο τρόπο. Και όλα αυτά είναι καλά – οι γονείς σου έχουν κάτι να βάλουν στο πιστοποιητικό γέννησης και όλοι οι άλλοι έχουν έναν τρόπο να αναφέρονται σε σένα που δεν είναι «σύντροφος» όταν σου μιλάει και «γέρος σύντροφος» όταν μιλάνε σε κάποιον άλλο εσύ. Αν και, πρέπει να ειπωθεί, θα συνεχίσουμε να το κάνουμε απολύτως. Λοιπόν, είναι άσκοπα τα ονόματα; Ίσως, εάν το όνομά σας μοιάζει με κωδικό σφάλματος εκτυπωτή. Και σχεδόν σίγουρα, αν λάβετε τα είδη των ελευθεριών που κάνουν οι σύγχρονες εταιρείες τεχνολογίας μαζί τους. Για να το πούμε, παρακαλούμε δείτε πώς μοιάζει για όλο τον κόσμο μια ιδέα ηλεκτρικού αυτοκινήτου από μια νέα τουρκική εταιρεία αυτοκινήτων που ονομάζεται Togg, αλλά προφανώς δεν είναι. Πρόκειται, με τα λόγια του Togg, για μια «έξυπνη συσκευή μετάβασης» που ονομάζεται «Use Case Mobility concept», από μια «τεχνολογική εταιρεία που δραστηριοποιείται στον τομέα της κινητικότητας». Και αυτό είναι μια σωστή λέξη-δολοφονία. Αλλά, όπως είναι ο de rigueur αυτές τις μέρες, ο Togg επιμένει ότι δεν είναι μια εταιρεία αυτοκινήτων, αλλά μια «εταιρία τεχνολογίας που δημιουργεί λύσεις κινητικότητας». Λοιπόν, να το έχετε – το να είσαι πλέον κατασκευαστής αυτοκινήτων είναι προφανώς τόσο ηθικά χρεοκοπημένο όσο το να είσαι δολοφόνος, ρατσιστής ή κατασκευαστής ακινήτων. Σε κάθε περίπτωση, προφανώς θα δούμε αυτοκίνητα παραγωγής μέχρι το τέλος του 2022 και, μέχρι το 2030, ο Togg σχεδιάζει να πουλήσει ένα εκατομμύριο αυτοκίνητα. Δεν είναι κακό κατόρθωμα, για μια εταιρεία που δεν είναι αυτοκίνητο. Ο Togg ήταν αρκετά ελαφρύς (σαν 0,5 tog στην καλύτερη περίπτωση) στη λεπτομέρεια, αφήνοντας τέτοιες εγκόσμιες ανησυχίες όπως η ισχύς, οι επιδόσεις και η τιμή σε αυτούς τους ανόητους παραδοσιακούς κατασκευαστές αυτοκινήτων. Αντίθετα, μας λένε ότι η χρήση σε περίπτωση έκτακτης ανάγκης είναι έξυπνη, ενσυναίσθηση, συνδεδεμένη και αυτόνομη. Το οποίο ακούγεται λιγότερο σαν φύλλο προδιαγραφών και περισσότερο σαν αμφίβολο βιογραφικό του Tinder. Αλλά, όπως ακριβώς αυτό το φεστιβάλ που βασίζεται στο τηλέφωνο… ρε, «φίλος», αξίζει να θυμάστε ότι όποιο όνομα κι αν επιλέξετε να χρησιμοποιήσετε είναι μάλλον λιγότερο σημαντικό από την ουσία πίσω από αυτό. Λοιπόν, υπάρχει το Togg. Όχι αυτοκίνητο. Δεν θα έρθει σύντομα σε έναν δρόμο κοντά σας;\nΤο supercar T.33 του Gordon Murray θα παρουσιαστεί αργότερα αυτό το μήνα\nΠόσο καφέ θα θέλατε να είναι η τροποποιημένη σας Porsche 911 Turbo S;


Σκέψεις για το σήμα 1821 - Κατοχικά Νεα\nby Κατοχικά Νέα 02/14/2020, 1:23 ΜΜ 3.8k Views 0 Votes 5 Σχόλια\nΟι αρουραίοι κινούνται μουλωχτά και στο σκοτάδι. Φοβούνται το Φως!\nΟι δολοπλοκίες τους καίγονται στο φως κι εξαφανίζονται σαν να μην έγιναν ποτέ. Ας τους χαλάσουμε τα σχέδια.\nΑυτό το σήμα δεν θυμίζει καθόλου το 1821 και φυσικά δεν είναι τυχαίο.\nΗ κορδέλα δε μοιάζει ούτε στο ελάχιστο με τον αριθμό 2. Αντίθετα είναι ένα πεντακάθαρο Ζ.( ΖΙΟΝ)\nΜε το 1 δίπλα μοιάζει σαν Ζ1 , δλδ σαν σκορ σε αγώνα όπου μάλλον νικάει το Ζ. ή σαν ΖΙ.\nΤο 1 είναι σαν τοίχος για την κορδέλα , που αν τη θεωρήσουμε κύμα, ο τοίχος του κόβει την ορμή. Ακόμη χειρότερα το 1 (σαν καταστροφέας εγγράφων) κομματιάζει τις ρίγες και τις κάνει μικρότερες…\nΗ κουρελιασμένη κορδέλα περνάει μέσα από το 1 συρρικνωμένη, αδύναμη και σταματά.\nΑν υποθέσουμε ότι αυτό το κομματάκι κορδέλας που περνάει από το 1 είναι η ελληνική σημαία , τότε που είναι ο σταυρός;\nΤο σήμα είναι τόσο ερασιτεχνικό που, εγώ λέω πως το έφτιαξε ο πολυγραφότατος ξένος καθηγητής που αγαπά τόσο τη Θεσσαλονίκη ο ίδιος, στο I phone του, σκοτώνοντας χρόνο σε κάποιο αεροδρόμιο..\nΣτις γιορτές στον τόπο μας βάζουμε χρώμα. Και στις εθνικές εορτές τα εθνικά χρώματα. Μαύρο βάζουμε στα κηδειόσημα ίσως και στις Τελετές Λήξης…\nΆπειροι οι συμβολισμοί αν ψάξεις, αλλά αυτό που πρέπει να ξέρουμε είναι πως η κηδεία που σχεδιάζουν ΔΕΝ θα γίνει.\nΤο πάρτι αυτής της μάγισσας και των αρουραίων φίλων της έχει χαλάσει ήδη!\n02/14/2020 at 1:52 ΜΜ\nΑυτα τα ερπετοειδη ας καμουν ο’τι θελουν. Εμεις θα τιμησουμε τους Ηρωες της Ελευθεριας μας οπως πρεπει. Θα αφησουμε τους ιδιους τους Αγωνιστες να απαντησουν στην Γιαννα, και την καθε Γιαννα…\n02/14/2020 at 1:53 ΜΜ\nΔεν έχει σημαία δεν έχει εθνόσημο δεν έχει κανένα σύμβολο του έθνους. Χρησιμοποιεί την λέξη ΜΕΤΑ την Επανάσταση κ όχι ΑΠΟ την Επανάσταση.\nΤο ΑΠΟ δηλώνει σύνδεση το χρονικό ορόσημο από το οποίο οριοθετούμε ένα γεγονός, το ΜΕΤΑ οριοθετεί ένα γεγονός από ένα ορόσημο ΧΩΡΙΣ ΣΥΝΔΕΣΗ με το ορόσημο. (πχ λέμε Γιορτάζουμε τα 100 χρόνια ΑΠΟ τη γέννηση του τάδε, οχι τα 100 χρόνια ΜΕΤΑ τη γέννηση του τάδε) Δείτε επίσης τη γραμματοσειρά που έχουν χρησιμοποιήσει για το ΕΛΛΑΔΑ 2021. Πιο μικρή δεν είχε.\n02/14/2020 at 4:54 ΜΜ\n02/15/2020 at 7:18 ΠΜ\nΜΙΑ ΧΑΡΑ ΤΑ ΕΙΠΕΣ ΛΙΛΑ!!!!!!\nΚΑΙ Ο ΚΑΘΕΝΑΣ ΜΑΣ ΠΡΕΠΕΙ ΝΑ ΛΕΕΙ ΚΑΙ ΑΛΛΑ ΤΟΣΑ, ΓΙΑ ΝΑ ΒΟΥΛΩΝΕΙ ΤΙΣ ΨΕΥΤΙΕΣ ΚΑΙ ΑΛΛΟΠΡΟΣΑΛΛΕΣ ΜΑΚΑΚΙΕΣ ΤΩΝ ΝΕΟΤΑΞΙΤΩΝ.\nΕΙΜΕΙΣ ΕΙΜΑΣΤΕ ΕΛΛΗΝΕΣ, ΜΙΚΡΟΙ ΜΕΓΑΛΟΙ, ΟΣΟΙ ΤΟ ΝΙΩΘΟΥΜΕ ΜΕΧΡΙ ΤΟ ΜΕΔΟΥΛΙ.\nΟΣΟΙ ΑΚΟΛΟΥΘΟΥΝ ΤΟ ΜΟΛΥΣΜΕΝΟ ΡΕΥΜΑ ΝΑ ΤΟ ΚΑΝΟΥΝ ΓΙΑΤΙ ΚΑΠΟΙΑ ΣΤΙΓΜΗ ΣΑΝ ΥΠΟΥΛΟ ΠΟΥ ΕΙΝΑΙ, ΘΑ ΤΟΥΣ ΠΑΡΕΙ ΣΤΟΝ ΠΑΤΟ.\nΕΛΛΑΣ, ΧΩΡΑ ΤΟΥ ΦΩΤΟΣ ΚΑΙ ΤΟΥ ΠΟΛΙΤΙΣΜΟΥ ΠΟΥ ΔΟΘΗΚΕ ΣΕ ΑΝΑΞΙΟΥΣ, Η ΚΑΙ ΕΚΛΑΠΗ ΑΠΟ ΠΟΛΛΟΥΣ.\n02/15/2020 at 2:18 ΜΜ\nΑΥΤΟΣ Ο ΑΣΣΟΣ ΚΑΤΙ ΜΟΥ ΘΥΜΙΣΕ. ΑΛΛΑ ΤΟΥΛΑΧΙΣΤΟΝ ΕΚΕΙ ΟΙ ΚΟΜΜΟΥΝΙΣΤΕΣ ΔΗΛΩΝΟΥΝ ΕΘΝΟΣ, ΤΙΜΟΥΝ ΣΗΜΑΙΑ ΚΑΙ ΠΑΤΡΙΔΑ.\nTO ΠΕΡΙΓΡΑΜΜΑ ΕΙΝΑΙ Ο ΑΡΙΘΜΟΣ 1.


Βρίσκεστε σε:Αρχική»Σπορ»ΠΑΟΚ: Μια ισοπαλία, σαν…νίκη\nΣε ένα παιχνίδι “τελικό για τη δεύτερη θέση” ο ΠΑΟΚ είχε την πολυτέλεια να παίζει για δυο ουσιαστικά αποτελέσματα. Η νίκη του έδινε αγωνιστικά την δεύτερη θέση στα playoffs και το εισιτήριο για τo Champions League και η ισοπαλία τον διατηρούσε σε θέση οδηγού. Με τη λογική ότι οι πιθανότητες του απέναντι στον χιλιοταλαιπωρημένο από τις πολλές απουσίες Άρη στην Τούμπα είναι σαφώς περισσότερες από αυτές της ΑΕΚ στο “Καραισκάκης” με τον Ολυμπιακό. Αυτές θα πρέπει να εκμεταλλευτεί πλέον για να πετύχει το μίνιμουμ στόχο της χρονιάς που κάποια στιγμή φάνηκε να είναι και αυτός χαμένος.\nΤο σίγουρο είναι ότι έλειψε από τη μεσαία γραμμή ο Καντουρί με τον Εσίτι να μην μπορεί να δημιουργήσει τόσο πολύ όσο ο Μαροκινός. Σε μεγάλο βαθμό και αν εξαιρέσει κανείς κάποιες στιγμές που η άμυνα του ΠΑΟΚ έδειξε να χαλαρώνει και να δίνει ευκαιρίες στους επιθετικούς της ΑΕΚ ο “Δικέφαλος του Βορρά” δεν πιέστηκε από την Ένωση που ήταν και η ομάδα που ήθελε απαραίτητα τη νίκη. Το 0-0 στο ημίχρονο θα μπορούσε να χαλάσει στην φάση του Άκπομ στο 30’ με τον Άγγλο να στέλνει την μπάλα στα δίχτυα του Μπάρκα αλλά ο Μακέλι έδωσε φάουλ σε βάρος του Άγγλου επιθετικού.\nΟ Αμπέλ Φερέιρα στάθηκε στην ανασταλτική λειτουργία της ομάδας του που κράτησε το “μηδέν” παθητικό στα τρία τελευταία παιχνίδια. Σημαντική η βελτίωση και αποτελεσματική αλλά τελικά αυτό που μέτρησε περισσότερο ήταν το γκολ που πέτυχε ο Μιχάι στο ντέρμπι με τον Ολυμπιακό. Αυτό το γκολ σε συνδυασμό με το 0-0 στο ΟΑΚΑ φέρνουν τον ΠΑΟΚ ένα βήμα πριν από το εισιτήριο για το Champions League. Και για να το σφραγίσουν τους αρκεί να μην αυτοκτονήσουν τελευταία αγωνιστική με τον Άρη στην Τούμπα….\nΠροηγούμενο άρθροO Άλεξ Σάντρο έσωσε τη Γιουβέντους από ήττα κόντρα στη Σασουόλο\nΕπόμενο άρθρο Ολυμπιακός: Τέλος οι βόλτες


Πληροφορίες για το αεροδρόμιο Λέικ Μανιάρα από τη Skyscanner\nΠληροφορίες σχετικά με το αεροδρόμιο Λέικ Μανιάρα\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Λέικ Μανιάρα . Διαβάσετε αναλυτικές πληροφορίες σχετικά με το αεροδρόμιο Λέικ Μανιάρα.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Λέικ Μανιάρα κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Λέικ Μανιάρα, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Λέικ Μανιάρα, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Λέικ Μανιάρα:\nΑρούσα αεροδρόμιο (96km)\nΚιλιμάντζαρο αεροδρόμιο (138km)\nΣερονέρα αεροδρόμιο (150km)\nΑμποσέλι αεροδρόμιο (178km)\nΚηκορόκ αεροδρόμιο (209km)\nΠοιες εταιρείες πραγματοποιούν πτήσεις προς Λέικ Μανιάρα